L 128/64 Euroopan unionin virallinen lehti 30.4.2014 KOMISSION TÄYTÄNTÖÖNPANOASETUS (EU) N:o 437/2014, annettu 29 päivänä huhtikuuta 2014, 4,5-dikloori-2-oktyyli-2H-isotiatsol-3-onin hyväksymisestä vanhana tehoaineena käytettäväksi biosidivalmisteissa valmisteryhmässä 21 (ETA:n kannalta merkityksellinen teksti) EUROOPAN KOMISSIO, joka ottaa huomioon Euroopan unionin toiminnasta tehdyn sopimuksen, ottaa huomioon biosidivalmisteiden asettamisesta saataville markkinoilla ja niiden käytöstä 22 päivänä toukokuuta 2012 annetun Euroopan parlamentin ja neuvoston asetuksen (EU) N:o 528/2012 (') ja erityisesti sen 89 artiklan 1 kohdan kolmannen alakohdan, sekä katsoo seuraavaa: (1) — Komission asetuksessa (EY) N:o 1451/2007 (?) vahvistetaan luettelo tehoaineista, jotka on arvioitava sen selvittä- miseksi, olisiko ne mahdollisesti lisättävä Euroopan parlamentin ja neuvoston direktiivin 98/8/EY (?) liitteeseen 1, IA tai IB. Kyseiseen luetteloon sisältyy 4,5-dikloori-2-oktyyli-2H-isotiatsol-3-oni. (2) — 4,5-dikloori-2-oktyyli-2H-isotiatsol-3-oni on arvioitu direktiivin 98/8/EY 11 artiklan 2 kohdan mukaisesti käytet- täväksi kyseisen direktiivin liitteessä V määritellyssä tuotetyypissä 21 (Antifouling-tuotteet), joka vastaa asetuksen (EU) N:o 528/2012 liitteessä V määritettyä valmisteryhmää 21. (3) — Norja, joka oli nimetty esittelijäksi, toimitti komissiolle 21 päivänä joulukuuta 2010 toimivaltaisen viranomaisen kertomuksen sekä suosituksen asetuksen (EY) N:o 1451/2007 14 artiklan 4 ja 6 kohdan mukaisesti. (4) — Jäsenvaltiot ja komissio tarkastelivat toimivaltaisen viranomaisen kertomusta. Pysyvä biosidivalmistekomitea sisäl- lytti 13 päivänä maaliskuuta 2014 tarkastelun tulokset arviointikertomukseen asetuksen (EY) N:o 1451/2007 15 artiklan 4 kohdan mukaisesti (5) — Arviointikertomuksesta käy ilmi, että valmisteryhmässä 21 käytettävien ja 4,5-dikloori-2-oktyyli-2H-isotiatsol-3- onia sisältävien biosidivalmisteiden voidaan odottaa täyttävän direktiivin 98/8/EY 5 artiklassa säädetyt vaati- mukset, mikäli tämän asetuksen liitteessä esitetyt edellytykset täyttyvät. (6) — Näin ollen on aiheellista hyväksyä 4,5-dikloori-2-oktyyli-2H-isotiatsol-3-onia käytettäväksi tehoaineena biosidival- misteissa valmisteryhmässä 21 siten, että sovelletaan liitteessä vahvistettuja ehtoja ja edellytyksiä. (7) — Koska arvioinnissa ei käsitelty nanomateriaaleja, hyväksymisen ei asetuksen (EU) N:o 528/2012 4 artiklan 4 kohdan nojalla tulisi kattaa kyseisiä materiaaleja. (8) — Kohtuullinen määräaika on tarpeen ennen tehoaineen hyväksymistä, jotta asianomaiset osapuolet voivat toteuttaa tarvittavat toimenpiteet uusiin vaatimuksiin valmistautumiseksi. (9) — Tässä asetuksessa säädetyt toimenpiteet ovat biosidivalmisteita käsittelevän pysyvän komitean lausunnon mukaiset, ON HYVÄKSYNYT TÄMÄN ASETUKSEN: 1 artikla Hyväksytään 4,5-dikloori-2-oktyyli-2H-isotiatsol-3-oni käytettäväksi tehoaineena biosidivalmisteissa valmisteryhmässä 21 siten, että sovelletaan liitteessä vahvistettuja ehtoja ja edellytyksiä. (') EUVL L 167, 27.6.2012,s. 1. (?) Komission asetus (EY) N:o 1451/2007, annettu 4 päivänä joulukuuta 2007, biosidituotteiden markkinoille saattamisesta annetun Euroo- pan parlamentin ja neuvoston direktiivin 98/8/EY 16 artiklan 2 kohdassa tarkoitetun kymmenvuotisen työohjelman toisesta vaiheesta (EUVL L 325, 11.12.2007, s. 3). (?) Euroopan parlamentin ja neuvoston direktiivi 98/8/EY, annettu 16 päivänä helmikuuta 1998, biosidituotteiden markkinoille saattami- sesta (EYVL L 123, 24.4.1998,s. 1).